1. ปัจจัยความเสี่ยง

1.  ความเสี่ยงในการประกอบธุรกิจ

1.1
ผู้มาว่าจ้างบริษัทผลิตและจัดจำหน่ายสินค้าเทปและซีดีเพลงส่วนใหญ่เป็นผู้สร้างสรรค์เพลงอิสระไม่มีฐานการผลิตและการจัดจำหน่ายเป็นของตัวเอง
ซึ่งกลุ่มผู้สร้างสรรค์ดังกล่าวมีฐานะการเงินที่ไม่มั่นคงนัก
และได้ปิดกิจการไปเป็นจำนวนมากผลจากภาวะเศรษฐกิจตกต่ำตั้งแต่ปี 2541
ทำให้รายได้จากสินค้าเทปและซีดีเพลงอันเคยเป็นรายได้หลักของบริษัทลดลงมาก

แต่อย่างไรก็ตามบริษัท ได้พยายามรักษาระดับรายได้รวม โดยการมุ่งการจำหน่ายสินค้าประเภทอื่น
เช่น การรับจ้างอัด, การขายสินค้าเทปเปล่า และอุปกรณ์บำรุงรักษา เป็นต้น

1.2 ปัจจุบันความก้าวหน้าด้านเทคโนโลยีด้านสารสนเทศได้เติบโตอย่างรวดเร็ว ผู้บริโภคสามารถ
Download เพลงทางระบบ Internetได้ ซึ่งอาจส่งผลกระทบต่อรายได้ของบริษัทในอนาคต

1.3 ปัญหาต้นทุนจมในสินค้าเทปเพลงและคอมแพ็กต์ดิสก์เพลงที่บริษัทซื้อลิขสิทธิ์ในรูปปกเทป
ในสินค้าส่วนที่ผลิตและจำหน่ายไม่หมดจากการคาดการณ์ความนิยมที่เกินกว่าความเป็นจริงในอดีตโดยบริษัทต้องรับภาระในส่วนต้นทุนเทปคาสเซทและคอมแพ็กต์ดิสก์
ไม่รวมส่วนต้นทุนปกเทป เนื่องจาก บริษัทสามารถคืนปกเทปให้กับผู้สร้างสรรค์ทั้งจำนวน
แต่อย่างไรก็ตามบริษัทพยายามลดความเสี่ยงข้างต้น
ด้วยมีนโยบายให้ฝ่ายขายสำรวจตลาดความนิยมของสินค้าก่อนการตกลงซื้อปกเทป
และจะชำระค่าปกเทปเบื้องต้นเพียงร้อยละ 50
อีกทั้งทำการผลิตในจำนวนที่คาดว่าจะจำหน่ายได้จริง

1.4 ความเสี่ยงในการลงทุนซื้อลิขสิทธิ์ภาพยนตร์วีดีโอเทปจากต่างประเทศของบริษัท ดิจิตอลไร้ท์
พิคเจอร์ส จำกัด (มหาชน)
โดยที่ไม่สามารถคาดการณ์รายได้ที่จะได้รับจากการนำภาพยนตร์ออกฉายจริงได้อย่างแน่นอน
บางครั้งภาพยนตร์ที่มีราคาสูง อาจจะไม่สามารถทำรายได้ได้ตามเป้าหมาย
ทำให้เกิดปัญหาขาดทุนได้

2.  ความเสี่ยงเกี่ยวกับการผลิต

เครื่องจักรในการผลิตของบริษัทบางส่วนล้าสมัยและชำรุด จากการใช้งานมาเป็นเวลานานมากกว่า
5 ปี ทำให้ต้นทุนด้านการดูแลรักษาซ่อมแซมสูงขึ้น
และส่งผลให้บางช่วงเวลาบริษัทไม่สามารถผลิตสินค้าได้ทันความต้องการของลูกค้า
โดยเฉพาะสินค้าประเภทคอมแพ็กต์ดิสก์ (ซีดีเพลง, วีซีดี, ซีดีรอม และซีดีคาราโอเกะ)
แต่อย่างไรก็ตาม ในภาพรวมบริษัทก็ยังมีกำลังการผลิตที่สูงกว่าการผลิตจริง
ประกอบกับคำสั่งซื้อที่ลดลง ทำให้ปัญหาดังกล่าวส่งผลต่อการทำรายได้รวมของบริษัทไม่มากนัก

  บริษัทมีนโยบายจำหน่ายเครื่องจักรที่ชำรุดล้าสมัยหรือไม่ได้ใช้งานด้วยวิธีประมูลขายเพื่อลดภาระค่าใช้จ่ายในการบำรุงรักษา
  และยังนำรายได้เข้าบริษัท และในปี 2544
  บริษัทมีโครงการจะลงทุนซื้อเครื่องจักรในการผลิตคอมแพ็กต์ดิสก์ที่มีเทคโนโลยีทันสมัย
  เพื่อการผลิตสินค้าคุณภาพสูง

3.  ความเสี่ยงด้านการเงิน

    1.  ในช่วงปี 2543 บริษัทได้ประสบความสำเร็จในการปรับปรุงโครงสร้างหนี้มูลค่า 591.17
        ล้านบาท และ 13.72 ล้านเหรียญสหรัฐอเมริกา
        กับเจ้าหนี้สถาบันการเงินในและต่างประเทศ สามารถลดมูลหนี้ (Haircut)
        ในส่วนหนี้ไม่มีหลักประกัน มูลค่า 94.10 ล้านบาท และ 4.80 ล้านเหรียญสหรัฐอเมริกา
        และขยายระยะเวลาการชำระหนี้ จำนวน 389.53 ล้านบาท และ 3.43
        ล้านเหรียญสหรัฐอเมริกา ออกไปอีก 7 ปี โดยมีกำหนดการชำระคืนหนี้เป็นรายปีตั้งแต่ปี
        2543 ถึงปี 2549 ภายใต้เงื่อนไขข้อกำหนดที่บริษัทต้องปฏิบัติหลายประการ เช่น

-   อัตราส่วนหนี้สินต่อส่วนของผู้ถือหุ้น (Debt to Equity Ratio) ในปี 2543 เป็นต้นไป
    ต้องไม่สูงกว่า 1.00 เท่า

-   อัตราส่วนสภาพคล่อง (Current Ratio) ในปี 2543, 2544, 2545 และ 2546
    เป็นต้นไป ต้องไม่ต่ำกว่า 2.00, 2.50, 3.00 และ 4.0 เท่าตามลำดับ

-   อัตราส่วนความสามารถในการชำระหนี้(Debt Service Coverage Ratio) ในปี 2543,
    2544 และ 2545 เป็นต้นไป ต้องไม่ต่ำกว่า 1.75, 2.25 และ 3.00 เท่าตามลำดับ
    โดยเริ่มพิจารณาตั้งแต่วันที่ 1 ตุลาคม 2543

-   อัตราส่วนความสามารถในการชำระดอกเบี้ย (Interest Coverage Ratio) ในปี 2543
    และ 2544 เป็นต้นไป ต้องไม่ต่ำกว่า 5.00 และ 8.00 เท่าตามลำดับ

-   อัตราส่วนเงินสด (Cash Ratio) ในปี 2543-2547 ต้องไม่ต่ำกว่า 0.50, 0.70, 1.00,
    1.75 และ 2.00 เท่าตามลำดับ

จากภาวะเศรษฐกิจที่ยังตกต่ำ ประกอบกับบริษัทมีการตั้งสำรองและตัดจำหน่ายสินทรัพย์ เช่น
เงินลงทุน, สินค้าคงเหลือ, ลูกหนี้การค้า และสินทรัพย์ถาวร
เพื่อปรับปรุงมูลค่าของสินทรัพย์ให้สะท้อนมูลค่าที่แท้จริง มูลค่ารวม 685.95 ล้านบาท ส่งผลให้ในปี
2543 บริษัทมีผลประกอบการขาดทุนสุทธิ 543.42 ล้านบาท, ส่วนของผู้ถือหุ้น 575.63 ล้านบาท
บริษัทจึงไม่สามารถดำรงรักษาอัตราส่วนทางการเงินบางข้อที่ให้ไว้กับเจ้าหนี้
ทำให้บริษัทผิดข้อตกลงที่ให้ไว้กับเจ้าหนี้ เกิดความเสี่ยงที่เจ้าหนี้อาจจะฟ้องและเรียกคืนหนี้ทั้งหมด
รวมถึงหนี้เงินต้นและดอกเบี้ยที่เจ้าหนี้ไม่มีหลักประกันยอมลดยอดหนี้ให้
อันอาจส่งผลให้บริษัทไม่สามารถดำเนินธุรกิจต่อไปได้

ทั้งนี้ ในเดือนมีนาคม 2544
บริษัทได้ทำหนังสือชี้แจงสาเหตุที่ไม่สามารถดำรงอัตราส่วนทางการเงินได้ตามเงื่อนไขในสัญญา
และขอให้เจ้าหนี้ผ่อนผันการดำรงอัตราส่วนดังกล่าวไปจนถึงสิ้นปี 2545
โดยขอให้อัตราส่วนทางการเงินข้างต้นเริ่มมีผลใช้บังคับตั้งแต่ไตรมาส ที่ 1 ปี 2546 เป็นต้นไป
เพื่อให้เหมาะสมกับความสามารถในการชำระหนี้ของบริษัท ซึ่งตามเงื่อนไขในสัญญา

วันที่แก้ไขเพิ่มเติม 5 เมษายน 2544

ปรับโครงสร้างเจ้าหนี้บริษัทต้องได้รับความเห็นชอบจากเจ้าหนี้ส่วนใหญ่เกินกว่า 2 ใน 3 หรือ
ร้อยละ 66.67 ของมูลหนี้ทั้งหมด

1.  ความเสี่ยงจากความผันผวนของอัตราแลกเปลี่ยน
    สืบเนื่องจากบริษัทต้องนำเข้าวัตถุดิบบางส่วนจากต่างประเทศ เช่น
    เม็ดพลาสติกโพลีคาร์บอเนตในการผลิตคอมแพ็กต์ดิสก์,
    แผ่นโพลีเอสเตอร์ในการผลิตสายเทปคาสเซท และสายวีดีโอเทป
    รวมทั้งลิขสิทธิ์ภาพยนตร์ของบริษัท ดิจิตอล ไร้ท์ พิคเจอร์ส จำกัด (มหาชน) เป็นต้น
    ทำให้ต้นทุนการผลิตขึ้นอยู่กับการเปลี่ยนแปลงของอัตรา แลกเปลี่ยนเป็นอย่างมาก
    แต่อย่างไรก็ดีบริษัทมีการส่งออกสินค้าบางส่วนไปต่างประเทศทำให้สามารถลดความเสี่ยงดังกล่าวได้ระดับหนึ่ง

2.  ณ วันที่ 31 ธันวาคม 2543 บริษัทมีภาระหนี้สินเงินเหรียญสหรัฐ จำนวน 1.84 ล้านเหรียญ
    หรือคิดเป็นเงินบาทประมาณ 77.93 ล้านบาท (ใช้อัตราแลกเปลี่ยน 43.4396 บาท ต่อ 1
    เหรียญสหรัฐ) หรือร้อยละ 17 ของเงินกู้ยืมทั้งหมด ซึ่งมีระยะเวลาต้องชำระคืนเงินต้นภายใน
    7 ปีๆละเท่าๆกัน ของทุกวันที่ 31 มีนาคม ของปี 2543 - 2549
    ปัจจุบันบริษัทมิได้มีการทำสัญญาซื้อขายอัตราแลกเปลี่ยนล่วงหน้าเพื่อคุ้มครองความเสี่ยงด้านอัตราแลกเปลี่ยนจากเงินกู้ยืมข้างต้นแต่อย่างใด
    เนื่องจากบริษัทเห็นว่าการทำสัญญาซื้อขายอัตราแลกเปลี่ยนล่วงหน้าเป็นระยะเวลานานกว่า 6
    ปี อาจทำให้บริษัทมีค่าใช้จ่ายสูงมาก

3.  ในเดือนมีนาคม 2544 บริษัทมีภาระต้องชำระหนี้เงินต้นและดอกเบี้ยประมาณ 86 ล้านบาท
    ซึ่งหลังการชำระหนี้แล้ว บริษัทและบริษัทย่อยจะมีเงินสดคงเหลือประมาณ 15-25 ล้านบาท
    ซึ่งอยู่ในระดับต่ำเมื่อเทียบกับยอดขาย
    ซี่งอาจทำให้บริษัทและบริษัทย่อยประสบปัญหาสภาพคล่องได้
    อย่างไรก็ตามบริษัทและบริษัทย่อยได้มีแผนงานที่จะขายสินทรัพย์ที่ไม่ก่อให้เกิดรายได้
    และบริหารการจัดการการขายเพื่อกระตุ้นยอดขาย
    รวมถึงการเร่งรัดการชำระหนี้จากลูกหนี้การค้า
    เพื่อให้เกิดกระแสเงินสดที่เพียงพอกับการดำเนินธุรกิจ